મહારાજની આ વાત સરકારે સારી રીતે સમજી લેવી જોઈએ કારણ કે તે રાજાના સ્થાને છે. તો આપણે સૌ નાગરિકોએ પણ આ કાર્યમાં યોગદાન આપવું જોઈએ. આપણાં ધર્મશાસ્ત્રોમાં આવકનો દસમો-પંદરમો-વીસમો ભાગ ધર્મકાર્યમાં આપવાનું કહેવાયું છે. જો તેમ કરીએ તો તેથી એકત્ર થતી ધનરાશિથી આવાં કાર્યો સંપન્ન થઈ શકે.મહારાજે કેવળ વાતો ન કરતાં તેને અમલમાં મૂકવાની પણ વાત કરી છે. એ સમજીને આવી ઉદાત્ત ચિત્ત ભાવના આપણા હૃદયમાં જગાડીશું. શહીદકથાના હાર્દિક પ્રતિભાવ કાર્ય દ્વારા આપીશું.